## Pravilnik o uvjetima za davanje ovlaštenja pravnim osobama za obavljanje stručnih poslova zaštite i ionizirajućih zračenja

### NN 44/2005 (5.4.2005.), Pravilnik o uvjetima za davanje ovlaštenja pravnim osobama za obavljanje stručnih poslova zaštite i ionizirajućih zračenja

# DRŽAVNI ZAVOD ZA ZAŠTITU OD ZRAČENJA

**858**

Na temelju članka 31. stavka 3. Zakona o zaštiti
od ionizirajućih zračenja (»Narodne novine« broj 27/99, 173/03) ravnatelj
Državnog zavoda za zaštitu od zračenja donosi

## PRAVILNIK

### O UVJETIMA ZA DAVANJE OVLAŠTENJAPRAVNIM OSOBAMA ZA OBAVLJANJESTRUČNIH POSLOVA ZAŠTITE ODIONIZIRAJUĆIH ZRAČENJA

Članak 1.

Ovim Pravilnikom propisuju se uvjeti kojima mora
udovoljiti pravna osoba za dobivanje ovlaštenja za obavljanje stručnih poslova
zaštite od ionizirajućih zračenja sukladno članku 30. Zakona o zaštiti od
ionizirajućih zračenja.

Članak 2.

Stručne poslove zaštite od ionizirajućih
zračenja mogu obavljati pravne osobe koje ovlasti ravnatelj Državnog zavoda za
zaštitu od zračenja.

Članak 3.

Za dobivanje ovlaštenja za obavljanje stručnih
poslova zaštite od ionizirajućih zračenja pravna osoba mora:

1. Biti registrirana pri Trgovačkom sudu za
obavljanje poslova zaštite od ionizirajućih zračenja,

2. Zapošljavati najmanje dvije osobe visoke
stručne spreme s najmanje pet godina iskustva na poslovima zaštite od
ionizirajućih zračenja, od kojih jedna osoba mora biti diplomirani inženjer
fizike,

3. Osigurati za djelatnike koji rade s izvorima
ionizirajućih zračenja mjerenje osobnog ozračenja,
zdravstveni nadzor i posebnu stručnu izobrazbu glede primjene mjera zaštite od
ionizirajućih zračenja,

4. Raspolagati radnim prostorom u vlasništvu ili
zakupu koji pravnoj osobi omogućuje obavljanje poslova za koje se traži
ovlaštenje,

5. Posjedovati mjerne uređaje i ostalu opremu
neophodnu za obavljanje poslova za koje se traži ovlaštenje, umjerene u skladu
s pozitivnim propisima,

6. Imati opisane postupke provedbe poslova
(metodologiju) za koje se traži ovlaštenje.

Članak 4.

Pravna osoba koja ispunjava uvjete iz članka 3.
ovoga Pravilnika podnosi zahtjev za izdavanje ovlaštenja za obavljanje stručnih
poslova zaštite od ionizirajućih zračenja Državnom zavodu za zaštitu od
zračenja.

Uz zahtjev se prilaže:

1. Izvadak iz registra Trgovačkog suda,

2. Popis djelatnika koji će obavljati stručne
poslove zaštite od ionizirajućih zračenja s dokazom o njihovoj stručnoj spremi
i iskustvu na poslovima zaštite od ionizirajućih zračenja,

3. Dokaz da je za djelatnike koji rade s
izvorima ionizirajućih zračenja osigurano mjerenje osobnog ozračenja,
zdravstveni nadzor i posebna stručna izobrazba glede primjene mjera zaštite od
ionizirajućih zračenja,

4. Dokaz o ispunjavanju uvjeta glede prostora i
tehničke oprem­ljenosti,

5. Popis mjernih uređaja potrebnih za obavljanje
poslova za koje se traži ovlaštenje,

6. Opisane postupke provedbe poslova
(metodologiju) za koje se traži ovlaštenje,

7. Potvrda o stručnoj tehničkoj osposobljenosti
izdana od Hrvatske akreditacijske agencije, kojom se sukladno zahtjevima norme
HRN EN ISO/IEC 17025 potvrđuje da podnositelj zahtjeva ispunjava uvjete iz
članka 3. ovog Pravilnika.

Članak 5.

Ravnatelj Državnog zavoda za zaštitu od zračenja
na temelju pisanog zahtjeva i priložene dokumentacije izdaje rješenje kojim se
pravna osoba ovlašćuje za obavljanje određenih stručnih poslova zaštite od
ionizirajućih zračenja.

Članak 6.

Ovlaštenje za obavljanje stručnih poslova
zaštite od ionizirajućih zračenja daje se na rok od dvije godine.

Šest mjeseci prije isteka roka iz stavka 1.
ovoga članka postupak za dobivanje ovlaštenja obnavlja se na zahtjev ovlaštene
pravne osobe.

Pravnoj osobi Državni zavod za zaštitu od
zračenja oduzet će ovlaštenje za obavljanje određenih stručnih poslova zaštite
od ionizirajućih zračenja i prije isteka roka iz stavka 1. ovog članka ako se
utvrdi da je prestala udovoljavati propisanim uvjetima, odnosno ako u određenom
roku ne otkloni utvrđene nedostatke ili ako ponovi treći put prekršaj iz članka
48. Zakona o zaštiti od ionizirajućih zračenja.

Članak 7.

Rješenje kojim se pravna osoba ovlašćuje za
obavljanje određenih stručnih poslova zaštite od ionizirajućih zračenja ili joj
se ovlaštenje oduzima objavljuje se u »Narodnim novinama«.

Članak 8.

Ovlaštena pravna osoba obvezna je dostaviti
Državnom zavodu za zaštitu od zračenja godišnji program provedbe poslova za
koje ima ovlaštenje u roku 30 dana od početka kalendarske godine.

Ovlaštena pravna osoba obvezna je u roku od 90
dana od početka kalendarske godine dostaviti Državnom zavodu za zaštitu od
zračenja izvješće o provedbi programa za prethodnu godinu.

Članak 9.

Državni zavod za zaštitu od zračenja vodi
upisnik svih pravnih osoba kojima je dano ovlaštenje za obavljanje određenih
poslova zaštite od ionizirajućih zračenja.

Upisnik iz stavka 1. ovoga članka sadrži:

– naziv pravne osobe, sjedište i adresu,

– matični broj,

– upisni broj Državnog zavoda za zaštitu od
zračenja,

– broj i nadnevak rješenja kojim se pravna osoba
ovlašćuje,

– broj i nadnevak objave ovlaštenja u »Narodnim
novinama«,

– vrstu stručnog posla zaštite od ionizirajućih
zračenja za koji je ovlaštenoj pravnoj osobi dano ovlaštenje,

– popis zaposlenika s podacima o njihovoj
stručnoj osposobljenosti,

– podatke o radnom prostoru i tehničkoj
opremljenosti,

– broj i nadnevak rješenja na temelju kojeg je
oduzeto ovlaštenje,

– broj i nadnevak objave oduzimanja ovlaštenja u
»Narodnim novinama«.

Upisnik iz stavka 2. ovoga članka vodi se na
obrascima, a može se voditi i u elektronskom obliku. Ako se upisnik vodi u
elektronskom obliku, podaci se upisuju na odgovarajući medij kao sigurnosna
kopija nakon upisa ili nakon upisa svake promjene.

Pravne osobe upisane u upisnik dužne su
prijaviti Državnom zavodu za zaštitu od zračenja sve promjene nastale u
uvjetima propisanim ovim Pravilnikom te o istom priložiti dokaze.

Članak 10.

Danom stupanja na snagu ovog Pravilnika prestaju
važiti odred­be Pravilnika o uvjetima za davanje
ovlaštenja pravnim osobama za obavljanje stručnih poslova zaštite od
ionizirajućih zračenja (»Narodne novine«, br.
108/99).

Članak 11.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
542-01/05-0102/1

Urbroj: 542-01/1-05-1

Zagreb,
30. ožujka 2005.

Ravnatelj

**dr****. sc. Dragan Kubelka**, v. r.

Pravilnik, NN 44/2005-858